text: To nomineringer til Sønderborg Sommer Revy
  26 juli 2016 kl. 07.54
  Revyen i Sønderborg, der lige har sluttet sommerens forestillinmger, har fået to nomineringer til revyen ved Revyernes Revy.
  Revyen i Sønderborg, der spillede sidste gang lørdag, har opnået to nomineringer til revyen ved Revyernes Revy, der finder sted søndag den 14. august i Cirkusrevyens telt på Dyrehavsbakken.
  Revyen er igen i år nomineret i kategorien ‘Årets bedste Revy’ - i skarp konkurrence med Hjørring-revyen og Kerteminde-revyen.
  Thomas Pakula er igen i år nomineret som ‘Årets Revykomponist’, som han vandt sidste år. I år er han er i konkurrence med Henrik Baloo Andersen fra Hjørring-revyen og Jens Krøyer fra Rottefælde-revyen i Svendborg.
  Det er de fire anmeldere Anne Middelboe Christensen, Information - Henrik Lyding, JYllandsPosten - Jacob Steen Olsen, Berlingske og Lars Wallenberg, Børsen, der nominerer og i sidste ende bestemmer, hvem der skal modtage de eftertragtede priser.
  I alt nåede 22.147 at se revyen i Sønderborg, hvilket giver en belægningsprocent på 97.
  